Visit Site
Recommended byColombia
సుధీర్ బాబు, సచిన్ జోషి శుభారంబాన్ని ఇవ్వడంతో కర్ణాటక బుల్డోజర్స్ జట్టుపై పరుగుల వేటకి గట్టి పునాది పడింది. ఆ తర్వాత సచిన్ జోషి ఔట్ అయినా సుధీర్ బాబు మెరుపు ఇన్నింగ్స్‌తో మ్యాచ్ సగం పూర్తయ్యేటప్పటికీ తెలుగు వారియర్స్ 102 పరుగులు రాబట్టి లక్ష్యసాధనలోనూ సగానికి చేరింది. వ్యక్తిగత స్కోర్ పరంగా హాఫ్ సెంచరీకి ఒక్క పరుగు దూరంలో వుండగా సుధీర్ బాబు ఔట్ అవడంతో తెలుగు వారియర్స్ జట్టులో ఒకింత ఒడిదుడుకులు మొదలయ్యాయి. అనంతరం తనదైన స్టైల్లో స్టేడియం నలువైపులా ఫోర్లు, సిక్సర్లు బాదుతూ జట్టుని విజయతీరాలకి చేర్చే ప్రయత్నం చేశాడు అశ్విన్. 21 బంతుల్లోనే హాఫ్ సెంచరీ సాధించిన అశ్విన్.. మొత్తంగా 30 బంతుల్లో 74 పరుగులు చేశాడు. చివరి ఓవర్లో చివరి రెండు బంతులు మిగిలివున్నాయనగా తెలుగు వారియర్స్ విజయానికి 8 పరుగులు అవసరమయ్యాయి. ఈ క్రమంలోనే అశ్విన్ రనౌట్ అవడంతో అతడి ప్రయత్నమంతా వృధా ప్రయాసగానే మిగిలిపోయింది. 5 పరుగుల తేడాతో తెలుగు వారియర్స్ ఓటమిపాలైంది. ఈ మ్యాచ్‌లో గెలవడం ద్వారా కర్ణాటక బుల్డోజర్స్‌కి సెమీస్‌లో ఎంట్రీ లభించింది. అయితే, ఆది నుంచి మంచి రన్ రేట్ కలిగి వున్న తెలుగు వారియర్స్ ఈ మ్యాచ్‌లో ఓడిపోయినప్పటికీ సెమీస్‌లో ప్రవేశించగలిగింది. తెలుగు వారియర్స్ సక్సెస్ కోసం చివరి వరకు పోరాడిన అశ్విన్‌కి మ్యాన్ ఆఫ్ ది మ్యాచ్ లభించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.